Kratkovidnost
Kratkovidnost ili miopija(grč. μυωπία – miopia) je poremećaj lomljenja zraka u oku, kada je akomodacija opuštena, paralelno usmjerena svjetlost proizvodi sliku ispred mrežnjače, umjesto na mrežnjači kao kod normalnog oka. Ljudi s kratkovidnošću jasno vide bliske objekte, dok se udaljeniji objekti vide zamućeno. Očna jabučica kod miopije je preduga ili je rožnjača preizbočena, pa su slike fokusiraju u staklastom tijelu, unutar oka, umjesto na mrežnjači, u stražnjem dijelu oka. Suprotan poremećaj od kratkovidnosti je hiperopija ili dalekovidnost – gde je rožnjača ima nedovoljno izbočenu površinu ili je oko prekratko. Oftalmolozi i optometristi miopiju ispravljaju najčešće putem korektivnih sočiva, kao što su naočare ili kontaktna sočiva, a može se također ispraviti i laserskom hirurgijom kao što je –LASIK. Korektivna sočiva imaju negativnu optičku jačinu (konkavne su, tj. „minus“), što kompenzira pozitivnu dioptriju kratkovidnog oka. Miopija je dijelom nasljedna.